GELOFTEDAG 2015: - Afrikanervolksparty
Gepubliseer op 09 Desember 2015 | Geskryf deur Dr. Pieter van der Dussen | | | Trefslae: 1158
Pieter van der Dussen Senior
Ons staan so die HERE wil binnekort op Geloftedag voor Hom. Geloftedag – die Afrikanervolk, óns volk se aangewese dag van verootmoediging. ‚n Volk wat volgens die Raadsplan van God met ‚n besondere roeping aan die Suidpunt van Donker Afrika geplant is. Deur God bekwaam gemaak is om hierdie barre, wilde, dorre, harde landstreek ooreenkomstig Genesis 1-2 te onderwerp, te heers oor alles wat op en in en om hom bestaan, sy grond te bewerk sodat ook hierdie landstreek tot bloei kon kom tot lof van die HERE. Geroepe uit die Reformasie om die Woord hier te saai en tot vrug te laat kom. Drie eeue lank het die Afrikanervolk hierdie tweeledige roeping uitgevoer. Ten spyte van Satan se verbete stryd om dit te verhoed, is daar danksy die Almag van God miljoene gelowiges onder alle volke in die land
Dit was van 1652 af ‚n stryd teen natuurlike dorings en distels onder wisselende klimaatsomstandighede, maar ook teen Satan wat deur menslike optrede die vervulling van die Skeppingsopdrag en die koms van die Evangelie wou keer. Maar die Afrikanervolk, bygestaan deur ander van Europese herkoms, én met die hulp van inboorlinge, het met kennis, kundigheid en vaardigheid die ganse land van Simonsbaai tot die Limpopo, van Weskus tot Ooskus, tot die gelyke van sy herkomsstreek opgehef. So het hulle die Skepper se opdrag in Genesis 1 en 2 uitgevoer en die land tot ‚n lushof tot eer van God ontwikkel. Ook het hulle aan die aanvanklik klein getal gekleurde inwoners en later die groot getalle Swart intrekkers uit die Noorde, kennis, kundigheid en vaardigheid saam met die Evangelie oorgedra sodat hulle ook die Skeppingsopdrag kan nakom.
Maar uit dié besluit het ‚n sterk gelowige kern van die Afrikanervolk sigbaar geword wat nie bereid is om hulle geloofskrag en hulle volksverantwoordelikheid prys te gee nie. Dekadeslange roeringe in die drie oudste Afrikaanse kerkgemeenskappe het met die NGKSA se besluit tot openbaring gekom. Weerstandige skokgolwe trek steeds dwarsdeur gelowige Afrikanergeledere ongeag tussenkerklike grense. Die wete dat daar by ons ook seweduisend is wat nie die knie buig nie, bring dankbaarheid en veral strydmoed. Nog meer: Dit hou in dat die Heilige Gees, die HERE Sélf, nog met die Afrikanervolk en alle ander gelowiges in die land bemoeienis maak. Die hitte en droogte getuig ook daarvan.